7. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 2044751 της 19/27 Ιουν. 1997 (ΦΕΚ Β΄ 529) Αξιολόγηση του προϋπολογισμού των δαπανών φορέων του Δημόσιου Τομέα Έχοντας υπόψη: α) Τη διάταξη του άρθρ. 10 του Νόμ. 2469/97. β) Την ανάγκη εξορθολογισμού των δαπανών φορέων του Δημόσιου Τομέα. γ) Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Την αξιολόγηση του προϋπολογισμού των δαπανών φορέων του Δημόσιου Τομέα, σύμφωνα με τα κατωτέρω οριζόμενα: Ι. Αξιολόγηση των δαπανών του Προϋπολογισμού του φορέα από υπηρεσιακά όργανα. Για την αξιολόγηση των δαπανών του Προϋπολογισμού των φορέων του Δημόσιου Τομέα συνιστάται κατά περίπτωση τριμελής επιτροπή από εξειδικευμένους στην αξιολόγηση και τον έλεγχο των δαπανών υπαλλήλους των Υπουργείων Εθνικής Οικονομίας, Οικονομικών και του εποπτεύοντος το Φορέα Υπουργείου, οι οποίοι μετά το πέρας του έργου τους υποβάλλουν στον εποπτεύοντα Υπουργό και τη Διοίκηση του φορέα σχετική πρόταση. Η πρόταση κοινοποιείται και στα Υπουργεία Εθνικής Οικονομίας και Οικονομικών. Το έργο της Επιτροπής συνίσταται στη χρησιμοποίηση σύγχρονων μεθόδων οικονομικής ανάλυσης προς εξακρίβωση της οικονομικής σκοπιμότητας σχεδίων ή προγραμμάτων δαπανών των φορέων με σκοπό τον περιορισμό τους και την αύξηση της αποτελεσματικότητας. Η αξιολόγηση θα αποσκοπεί κυρίως: -στην ανίχνευση τομέων χαμηλής παραγωγικότητας (παραγωγικότητα εργαζομένων-αναχρονιστικές μέθοδοι εργασίας), -στην αποφυγή μη αναγκαίων νέων δαπανών. -στην κριτική εξέταση επιλεγμένων κατηγοριών δαπανών από πλευράς οικονομίας, σκοπιμότητας και αποδοτικότητας και στην απόρριψη των περιττών εξ αυτών ή εκείνων που δεν συνάδουν προς το σκοπό του φορέα ή επικαλύπτονται από άλλους φορείς. Προς επίτευξη των σκοπών της αξιολόγησης. -εξετάζεται από την αρχή η αιτιολόγηση του προϋπολογισμού, είτε στη φάση της κατάρτισης, είτε στη φάση της εκτέλεσής του, -αναλύεται η αποτελεσματικότητα των υφισταμένων μεθόδων και διαδικασιών που χρησιμοποιούνται από κάθε φορέα. Η επιτροπή αξιολόγησης στην εκτέλεση του έργου της έχει την ευχέρεια επιλογής της επιστημονικής εκείνης μεθόδου εργασίας της (χρησιμοποίηση συνέντευξης ή μη κ.λπ.) που κρίνει προσφορότερη. Ενδεικτικά αναφέρεται ότι η επιτροπή πρέπει: -να προσδιορίσει τους αντικειμενικούς σκοπούς του φορέα (τι, πως, πότε, γιατί κάνει;), -να ερευνήσει το προσωπικό (πληρότητα, επάρκεια, μορφωτικό επίπεδο, εξειδίκευση κ.λπ.), -να αναλύσει τις δαπάνες του φορέα και να ερευνήσει τυχόν υποεκτιμήσεις τους,  -να ερευνήσει τυχόν υπερεκτιμήσεις των εσόδων,  -να διαπιστώσει τις επιτεύξεις του φορέα, -να εξετάσει δείκτες για να διαπιστωθεί η ποιότητα και η ποσότητα της εργασίας (πληρότητα και ποιότητα προσωπικού, χρησιμοποιούμενα τετραγωνικά μέτρα (μ²) ανά υπάλληλο, δαπάνες, (ύδρευσης, φωτισμού, θέρμανσης, τηλεφωνικών, μηχανογραφικού εξοπλισμού) ανά υπάλληλο κ.λπ.). Οι προτάσεις προς τον αρμόδιο Υπουργό θα είναι το αποτέλεσμα της όλης έρευνας και αξιολόγησης και θα αποσκοπούν στο εξορθολογισμό των δαπανών με την απόρριψη εκείνων που δεν συνάδουν προς τον όλο σκοπό του φορέα και τη βελτίωση της λειτουργίας του. (Μετά τη σελ. 138,34)  Σελ. 138,35 Τεύχος 1342 Σελ. 59 Δημόσια Διοίκηση 2.ΒΑ.α.7 Ο εξορθολογισμός των δαπανών θα πρέπει να περιλαμβάνει επίσης απελευθέρωση προσωπικού για άλλες δραστηριότητες, κατάργηση επικαλύψεων στις αρμοδιότητες, αποφυγή άσκοπων νέων επενδύσεων κ.λπ. Επίσης η καλύτερη πληροφόρηση των αρμόδιων παραγόντων, η ταχύτερη ανταπόκριση στα αιτήματα για παροχή υπηρεσιών, η μεγαλύτερη ακρίβεια στα αποτελέσματα και οι καλύτερες συνθήκες εργασίας είναι βελτιώσεις που θα πρέπει να περιλαμβάνονται στις προτάσεις του εξορθολογισμού των δαπανών της Επιτροπής. ΙΙ.Αξιολόγηση των δαπανών του Προϋπολογισμού του φορέα από εξωτερικούς συμβούλους. Η αξιολόγηση των δαπανών των φορέων του Δημόσιου Τομέα μπορεί επίσης να ανατίθεται σε αναγνωρισμένου κύρους εξωτερικούς συμβούλους ή γραφεία συμβούλων επιχειρήσεων. Οι μεμονωμένοι αυτοί σύμβουλοι ή τα γραφεία επιχειρήσεων προβαίνουν στην αξιολόγηση των δαπανών των φορέων που τους ανατίθενται σύμφωνα με την επιστημονική μεθοδολογία που οι ίδιοι εφαρμόζουν και πάντως μέσα στα πλαίσια τουλάχιστον της αξιολόγησης που ορίστηκε στο πρώτο μέρος (Ι) της απόφασής μας αυτής. Για την παροχή υπηρεσιών συμβούλου συνάπτεται σύμβαση ύστερα από πρόσκληση εκδήλωσης ενδιαφέροντος που δημοσιεύεται περιληπτικά σε δύο ημερήσιες εφημερίδες της Αθήνας, εκ των οποίων η μία τουλάχιστον οικονομική. Στην πρόσκληση θα αναφέρεται το αντικείμενο του έργου και θα ορίζεται προθεσμία υποβολής ολοκληρωμένων προσφορών. Οι προσφορές θα αξιολογούνται από επιτροπή που θα ορίζεται από τους Υπουργούς Εθνικής Οικονομίας, Οικονομικών και τον εποπτεύοντα το Φορέα Υπουργό. Στην επιτροπή θα μετέχει και μέλος που θα υποδεικνύεται από τη Διοίκηση του Φορέα. Το πρακτικό της επιτροπής θα υποβάλλεται στη Διοίκηση του Φορέα και θα κοινοποιείται στους ανωτέρω Υπουργούς. Η επιλογή του συμβούλου θα γίνεται με απόφαση του Διοικητικού Συμβουλίου του Φορέα και θα ακολουθεί η υπογραφή της σύμβασης. Η δαπάνη της αμοιβής θα βαρύνει τον αξιολογούμενο φορέα. Μετά την ολοκλήρωση του έργου ο σύμβουλος θα υποβάλλει προτάσεις εξορθολογισμού των δαπανών, κατά τα διαλαμβανόμενα στην πρώτη (Ι) παράγραφο της παρούσας στη Διοίκηση του φορέα, στον εποπτεύοντα Υπουργό και στους Υπουργούς Εθνικής Οικονομίας και Οικονομικών για τις περαιτέρω ενέργειες. Σελ. 138,36 Τεύχος 1342 Σελ. 60 Για την αξιολόγηση των δαπανών του Προϋπολογισμού συγκεκριμένου φορέα του Δημόσιου Τομέα θα εκδίδεται κοινή απόφαση των Υπουργών Εθνικής Οικονομίας και Οικονομικών και του εποπτεύοντος το Φορέα Υπουργού. Στο κείμενο της απόφασης αυτής θα γίνεται παραπομπή στο περιεχόμενο της παρούσας απόφασης, θα προσδιορίζεται το όργανο αξιολόγησης (επιτροπή υπηρεσιακών οργάνων ή σύμβουλος αξιολόγησης), θα καθορίζεται η χρονική διάρκεια της αξιολόγησης και υποβολής των σχετικών προτάσεων και θα ρυθμίζεται το θέμα της αμοιβής του οργάνου αξιολόγησης, καθώς και οποιοδήποτε άλλο θέμα προκύπτει από τις ενδεχόμενες ιδιομορφίες του Φορέα. Η απόφαση να δημοσιευθεί στην Εφημερίδα της Κυβερνήσεως. 